AaB&#39;s unge forsvarsspiller Michael Jakobsen er bekendt med, at den græske topklub Olympiakos har set på ham som en mulig nyerhvervelse i klubben.

- Jo, jeg har hørt lidt om, at de vist har kigget på mig. Jeg ved, at Olympiakos spiller med i Champions League stort set hvert år, så noget må de da kunne, siger Michael Jakobsen til Ekstra Bladet. Avisen mener at vide, at Olympiakos vil se yderligere på AaB-spilleren i den kommende tid. Michael Jakobsen siger til avisen, at han er i tvivl om, hvorvidt den græske liga eventuelt er det rigtige valg for ham med fortidens historier om tilstandene i græsk fodbold, men at han har en drøm om at komme til udlandet igen efter opholdet i PSV Eindhoven som helt ung. Michael Jakobsens kontrakt med AaB løber frem til udgangen af 2009. /ritzau/